علوى الجزار

علوى الجزار رئيس نادى الزمالك بعد عبد اللطيف ابو رجيله بعد قرار التاميم سنة 1961. قدر الجزار يجيب فريق ريال مدريد على نفقته الخاصه لمقابلة نادى الزمالك. اكن ما استمرش لوقت طويل و فضل فى رئاسة النادى لمدة سنه.
 حياته 
رجل الاعمال المصرى "علوى الجزار" ابن الحوامديه , اتولد سنة 1923 , نشا فى اسره ارستقراطيه و دراس الاول فى الحوامديه, بعدها اتخرج من كلية الزراعه.

انطلق علوى الجزار فى صناعه الشاى بمشاركة تلاته من احواته و كان يستورد الشاى الخام من سيلان و يتصدره متصنع للدول العربيه, و نجح فى اجتياح السوق المصريه و بقى شاى "الشيخ الشريب" فى كل بيت مصرى و نافس منتج شاى زوزو و شاى كروان.

اختيار الجزار لصوره الشيخ الشريب الشيخ المبتسم البسيط كانت محببه وجذابه لعموم المصريين , و الصوره لشخص اسمه "عم عرفه" كان بيشتغل سواق عند علوى الجزار, و كان شخص مقرب و محبوب عند الجزار , فقرر يخلى صورته رمز للشاى اللى اجتاح مصر بقوه لحد نهايه التمانينيات.

علوى الجزار كان كمان شريك فى مصنع كوكاكولا بنسبه 70% من الاسهم و كان عنده مصانع للسجاد و البلاط و الموبيليات و الشربات و بونبون "فينوس" الشهير و كريم نيفيا و كان صاحب مزرعه كبيره بشراكه مع الخواجه "اليكو" و مطعم اندريا الشهير كمان كان صاحب سينما "الفانتازيو" فى ميدان الجيزه و فندق شهرزاد.

فى بدايه الستينات اتولى علوى الجزار رئاسة نادى الزمالك و كان عمره 39 سنه, فكان اصغر واحد اتولى المنصب و صاحب اقل فتره رئاسه و اللى استمرت سنه واحده, و خلالها "الجزار" اسعد جماهير القلعه البيضاو حقق كتير من الانجازات لصالح نادى الزمالك اهمها حمام السباحه الاولمبى و تاسيس العاب جديده غير كورة القدم , زى الكوره الطايره و كورة السله و كورة اليد.

حافظ "الجزار" على كيان نادى الزمالك , فحقق الزمالك بطولة الدورى مرتين ى استقدم الجزار على حسابه الخاص فريق نادى ريال مدريد الإسبانى بقيادة دى سيتفانو و بوشكاش و خنتو و دى ماريا, الفريق اللى احتكر بطولة اوروبا وقتها, و كان اللقاء فى مصر حديث العالم , و اذاع التلفزيون المصرى المباراه و كان الحدث سببا فى تاميم ممتلكات علوى!

و حسب الروايات اللى خرجت وقتها , ان الرئيس الراحل جمال عبد الناصر كان بيشوف المباراه تلفزيونيا, و كان الجزار فى المقصوره جنب رئيس نادى ريال مدريد, و شعل كل واحد منهم سيجار كوبى فخم, فسال عبد الناصر عن الشخص اللى بيدخن السيجار جنب الضيف الاجنبى , فقالو له انه علوى الجزار, فسالهم امم او لا ؟ , فكانت الإجابه لا , فكان القرار بتاميم شركاته لتنضم لالقطاع العام.

صدر قرار التاميم و كان علوى الحزار فى طريقه لبيته, و لاقى فى انتظاره ظباط تنفيذ القرار, و كان اول حاجه عملوها خدو من ايده ساعته الرولكس, و سحبو منه سيارته الفاخره.

 وفاته 
علوى الجزار مات يوم 26 ابريل سنة 1987.

 لينكات برانيه 

 مصادر 

تصنيف:رجال اعمال مصريين
تصنيف:رؤساء نادى الزمالك
تصنيف:جيزاويه
تصنيف:ناس من الحوامديه